नंदीश संधू

नंदीश सिंग संधू (जन्म: २५ डिसेंबर १९८१) हा एक भारतीय अभिनेता आहे जो हिंदी चित्रपट आणि दूरदर्शनमध्ये काम करतो. तो प्रसिद्ध मालिका  उतरन (२००९-१२) मध्ये वीर सिंग बुंदेला या मुख्य भूमिकेसाठी ओळखला जातो. संधूच्या इतर टीव्ही कामांमध्ये फिर सुबाह होगी (२०१२), बेइंतहा (२०१३), ग्रहण (२०२१) आणि जुबली (२०२३) यांचा समावेश आहे. त्याने सुपर ३० (२०१९) मध्ये सहाय्यक भूमिकेतून हिंदी चित्रपटसृष्टीत पदार्पण केले.

 जीवन आणि कारकीर्द 
संधूने आपल्या कारकिर्दीची सुरुवात मॉडेलिंगने केली. २००७ मध्ये, त्याने स्टार प्लसच्या कस्तुरी या टेलिव्हिजन शोमधून अभिनय क्षेत्रात पदार्पण केले, जिथे त्याने रौनकची भूमिका केली. आणि त्यानंतर तो अनेक टीव्ही शोमध्ये दिसला, जिथे त्याने सहाय्यक भूमिका आणि छोटी भूमिका साकारल्या.

संधूने १२ फेब्रुवारी २०१२ रोजी त्याची उत्तरन को-स्टार रश्मी देसाई  हिच्याशी धौलपूरमध्ये लग्न केले. २०१४ मध्ये त्यांनी वेगळे होण्याची घोषणा केली आणि २०१५ मध्ये त्यांचा घटस्फोट झाला.

 संदर्भ 

वर्ग:भारतातील पुरुष मॉडेल
वर्ग:इ.स. १९८१ मधील जन्म
वर्ग:हिंदी दूरचित्रवाहिनी अभिनेते
वर्ग:हिंदी चित्रपट अभिनेते